Невялікі мураваны будынак касцёла, узведзены ў першай палове XVIII ст., моцна пацярпеў у час вялікага гарадскога пажару 1762 г. У 1764 г. прыёр кляштара Клеменс Вільчэўскі заключыў кантракт з майстрамі мінскага мулярскага цэху Антоніем Каплінскім і Пятром Макарэвічам на аднаўленне і разбудову касцёла, згодна з якім планавалася дабудаваць двухвежавы галоўны фасад і мураваную сакрысцію [40].